ভোটের দিনক্ষণ ঘোষণা হতেই চিন্তা বাড়ল ক্রিকেটপ্রেমীদের। ৪ এপ্রিল শুরু হচ্ছে ভোটগ্রহণ পর্ব। ভোট গণনা ১৯ মে। আর আইপিএল শুরু হচ্ছে ৮ এপ্রিল। শেষ হবে ২৯ মে।
এর আগে লোকসভা নির্বাচনের জন্য গোটা আইপিএল টুর্নামেন্টই চলে গিয়েছিল বিদেশে। ২০০৯ সালে দ্বিতীয় আইপিএল হয় দক্ষিণ আফ্রিকায়। কিন্তু এবার তো দেশের ভোট নয়, রাজ্যের ভোট। পশ্চিমবঙ্গ ছাড়া বিধানসভা ভোট আছে অসম, তামিলনাড়ু, পুদুচ্চেরি, কেরল ও গোয়ায়। অন্য রাজ্যগুলির নিজস্ব টিম নেই আইপিএল-এ। তাই চিন্তা শুধু কলকাতার। চিন্তা গোটা বাংলার।
আইপিএল শুরু হচ্ছে ৮ এপ্রিল। শেষ হবে ২৯ মে। অন্য দিকে পশ্চিমবঙ্গে বিধানসভা নির্বাচন পর্ব চলবে এই সময়েই। এখানেই শুরু হয়েছে চিন্তা। যদি রাজ্যে ভোটগ্রহণের জন্য কেকেআর-এর ম্যাচ রাজ্যে হবে তো! সেই খেলা ইডেন গার্ডেন্স থেকে অন্য রাজ্যে চলে যাবে না তো? নাকি আইপিএলের দিনক্ষণই বদলে যেতে পারে ভোটের জন্য!